|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tilsyn med St. Restrup Dambrug** | | | | | | | | |
| **Dato for administrativt tilsyn** | 02-03-2023 |  | | |  | | | |
| **Navn, adresse, tlf** | Jens Knudsen  Ved Lågen 7,9240 Nibe | | | | | | | |
| **Registrerings nr.** | **CVR** | 26631882 | **P-nr.** |  | | **CHR** | | 24287 |
| **Listebetegnelse** | I201 Ferskvandsdambrug | | | | | | | |
| **Miljøgodkendelse** | 14.10.2021 | | | **Vandindvinding** | | | 06.05.2019 (Grundvand) | |
| **Baggrund og omfang** | Baggrunden for tilsynet er, at Aalborg Kommune fører tilsyn med dambrug mindst en gang om året, herunder med tilstanden i vandløbet, jævnfør bekendtgørelse nr. 1567 af 7. december 2016 om ferskvandsdambrug.  Tilsynet er et administrativt tilsyn og omhandler dambrugets årsindberetning og  egenkontrol for det foregående år. Derudover omhandler dette tilsyn også en opfølgning på seneste tilsyn. Det administrative tilsyn er en del af det samlede tilsyn, som Aalborg Kommune fører med dambrug.  Miljøbeskyttelsesloven har bl.a. til formål at værne om natur og miljø, så samfundsudviklingen kan ske på et bæredygtigt grundlag i respekt for menneskers livsvilkår og for bevarelse af dyre- og plantelivet. | | | | | | | |
| **Egenkontrol og Årsindberetning** | Dambruget har udtaget 6 egenkontrolprøver i 2022. Prøverne er udtaget udenfor perioden der er fastsat i miljøgodkendelsen. Kravværdierne for alle parametrene, jf. miljøgodkendelsen, er overholdt. Vandforbrug er i overensstemmelse med aftalen af 5. juli 2022, hvor der højest kunne anvendes 25 kg foder pr. dag og et vandindtag på højst 25 l/s. Foderforbruget ligger højere end aftalt.  I forbindelse med årsindberetningen er der ikke sendt oplysninger omkring peraqua og salt. Brug af hjælpestoffer og behandling med medicin vil blive fulgt op på ved kommende tilsyn. | | | | | | | |
| **Opfølgning og Håndhævelse** | Ved tilsyn af 5. juli 2022 blev der bl.a. aftalt, at der skulle indsendes oplysninger om flowmåler og en ansøgning om tilladelse til krydsning af Hasseris Å med rør, som skal lede produktionsvand fra den ene del af lagunen til den anden del. Ved tilsyn af 21. september 2022 blev der rykket for oplysninger om plastmembran til slamdepotet. Aalborg Kommune har ikke modtaget oplysninger eller ansøgning. Hvis der fortsat ledes vand til nabosø, skal der desuden indsendes ansøgning om vilkårsændring af miljøgodkendelsen. Derudover blev der ved tilsynet i juli aftalt en række forhold der skulle foretages på dambruget.  Ovenstående forhold vil blive fulgt op på ved tilsyn forår 2023.  De manglende oplysninger og ansøgning er en del af dambrugets miljøgodkendelse vilkår om indretning og drift af dambruget. Aalborg Kommune gør opmærksom på, at i henhold til miljøbeskyttelseslovens §110 stk. 1 nr. 4 er det strafbart at tilsidesætte vilkår knyttet til en miljøgodkendelse efter loven. | | | | | | | |